Жабјани

*Оваа статија се однесува на [[прилеп]]ското село Жабјани. За  [[Битола|битолското]] село, видете [[Жабени]]. 


*'Жабјани*' — [[село]] во [[Општина Долнени]], во околината на градот [[Прилеп]].

== Географија и местоположба ==
Жабјани се наоѓа северозападно од градот [[Прилеп]], помеѓу селата [[Ропотово]], [[Пешталево]] и [[Сарандиново]], на надморска височина од 610 м. Денес селото е речиси во целост припоено со соседното село Ропотово.

== Историја ==
Во [[Отоманска Македонија|отоманскиот период]], чифлици во селото имале [[Турци]] од Прилеп. Од нив подоцна земјата ја купиле браќата Алил, Јусуф и Абдула од [[Дебар]], кои основале три чифлици. Сестрата на браќата се омажила за Рушит, кој основал четврти чифлик. По 1912 година, жителите ја купиле земјата од чифликсајбиите.

== Население ==



Во делото „[[Етнографија на вилаетите Адријанопол, Монастир и Салоника]]“ се вели дека во 1873 г. Жабјани било село со 16 домаќинства и 80 жители [[Македонци]].

Според статистиката на [[Васил К’нчов]] („[[Македонија. Етнографија и статистика|Македонија, Етнографија и статистика]]“) од 1900 година, во Жабјани имало 50 жители Македонци. По податоците на секретарот на [[Бугарска егзархија|Бугарската егзархија]] [[Димитар Мишев]] („[[La Macédoine et sa Population Chrétienne]]“), во 1905 година во селото имало 56 жители Македонци.

На Етнографската карта на [[Битолски Вилает|Битолскиот Вилает]] од 1901 г. *Жабени* се води како чисто македонско село во Прилепската каза на Битолскиот санџак со 8 куќи.

Според германска карта издадена во 1941 година, а заснована на пописот на [[Кралство Југославија|Кралството Југославија]] од 1931 година, селото имало 100 [[Македонци]].

Според пописот од 2002 година, во селото живееле 56 жители, од кои 55 Македонци и 1 [[Срби]]н.

Според последниот попис од 2021 година, во селото живееле 49 жители, од кои 46 [[Македонци]], 1 [[Македонски Албанци|Албанец]], 1 останат и 1 лице без податоци.


=== Родови ===

Жабјани е чисто македонско православно село, сите родови во селото се доселенички.

Родови во Жабјани се:

* *Доселеници: Тутунџиовци* (1 к.) доселени се од некаде, тие се најстар род во селото; *Тасевци* или *Дебранци* (2 к.) доселени се на почетокот од XX век од [[Мијаци|мијачкото]] село [[Селце (Ростушко)|Селце]]; *Коневци* (1 к.), доселени се од [[Вранче]], во Вранче биле староседелци; *Алексовци* (1 к.) од прилепското село [[Слепче (Прилепско)|Слепче]], се населиле најпрво во [[Ропотово]], па од таму во Жабјани; *Крапјанци* (1 к.), доселени се од [[Крапа]], [[Порече]]; *Поповци* (1 к.), доселени се од [[Македонски Брод]]; *Синадиновци* (1 к.), доселени се во 1946 година од [[Манастирец]], Порече и *Ѓоргијовци* (1 к.), доселени се од [[Могилец]], Порече.

== Општествени установи ==
Со оглед на тоа дека селото е речиси во целост припоено со Ропотово, во негова непосредна близина се наоѓа [[ОУ „Ѓорче Петров“ - Ропотово|основното училиште „Ѓорче Петров“]], каде што се изведува настава до деветто одделение. Во селото има и бензинска пумпа.

== Самоуправа и политика ==
Селото влегува во рамките на [[Општина Долнени]] од 1955 година.

Во периодот 1952-1955, селото било дел од Општина Дебреште.

=== Избирачко место ===

Селото е опфатено во избирачкото место бр. 1488 според [[Државна изборна комисија на Македонија|Државната изборна комисија]], сместени во просториите на старо училиште на селото [[Ропотово]].

На [[Македонски претседателски избори (2019)|претседателските избори во 2019 година]], на ова избирачко место биле запишани вкупно 426 гласачи.

== Културни знаменитости ==
;Чешма
* Христијанска чешма

;Цркви и параклиси
* [[Црква „Св. Троица“ - Ропотово|Црква „Св. Троица“]] — главна селска црква изградена во 1859 година;
* [[Црква „Св. Атанасиј“ - Ропотово|Црква „Св. Атанасиј“]] — манастирска црква во изградба;
* [[Параклис „Св. Архангел Михаил“ - Ропотово|Параклис „Св. Архангел Михаил“]] — параклис изграден во 2008 година.

== Иселеништво ==
*Волчевци* (2 к.) иселени се во [[Браилово]]; *Дупевци* (1 к.), иселени се во [[Слепче (Прилепско)|Слепче]]; *Жабјанци* (5 к.), иселени се во [[Секирци]]; *Тилко* (1 к.), иселени се во [[Дреновци]]; *Кривошинци* се иселени во Секирци; *Рулевци'' се иселени во Прилеп. Еден род со 3 домаќинства е иселен во Скопско Поле. Некои се родови изумрени.

## Галерија

Податотека:Поглед на Жабјани.jpg|Патот низ селото
Податотека:Чешма покрај патот Жабјани-Рилево.jpg|Чешмата покрај патот кон Рилево
Податотека:Бензинска пумпа во Жабјани.jpg|Бензинската пумпа


## Наводи

## Надворешни врски


Категорија:Села во Македонија
Категорија:Прилепски села
Категорија:Села во Општина Долнени